
            REPUBLIKA HRVATSKA

VUKOVARSKO-SRIJEMSKA ŽUPANIJA

                    OPĆINA LOVAS

                 OPĆINSKO VIJEĆE

KLASA: 024-01/26-02/3
URBROJ: 2196-17-01-26-2
          U Lovasu, 19. lipnja 2026. godine 

 Zapisnik sa sjednice Općinskog vijeća održane u četvrtak, 
18. lipnja 2026. godine, s početkom u 19,05 sati

u prostorijama općinske vijećnice u Lovasu
PRISUTNI VIJEĆNICI: predsjednik Općinskog vijeća Mario Peulić, zamjenica Minja Pavličić, Vanja Pančić, Goran Šibalić, Nikolina Latas, Stjepan Milas, Dejan Krizmanić, Veselin Ganić

PRISUTNI PO SLUŽBENOJ DUŽNOSTI: načelnica Općine Lovas Lea Vidić, pročelnica Mirka Latas zapisničar

Predsjednik Općinskog vijeća, Mario Peulić, pozdravio prisutne, utvrdio kvorum: sjednici nazočno osam od osam vijećnika. 

Predsjednik Mario Peulić je dao dnevni red s nadopunom na glasanje:
DNEVNI RED:

0. Usvajanje zapisnika s prethodne sjednice Općinskog vijeća

1. Aktualni sat

2. Usvajanje Prijedloga Odluke o prihvaćanju Obavijesti davatelja usluge o namjeri promjene cjenika obavljanja javne usluge sakupljanja komunalnog otpada na području Općine Lovas

3. Usvajanje Prijedloga Odluke o raspisivanju Javnog natječaja za zakup poslovnog prostora u vlasništvu Općine Lovas

4. Usvajanje Prijedloga Odluke o raspisivanju Javnog natječaja za zakup poljoprivrednog zemljišta u vlasništvu Općine Lovas

5. Usvajanje Prijedloga Odluke o financiranju  radnih bilježnica i pripadajućih materijala za učenike Osnovne škole „Lovas“ za školsku godinu 2026./2027.

6. Usvajanje Prijedloga Odluke o idejnom likovnom rješenju grba i zastave Općine Lovas

7. Usvajanje Prijedloga Odluke o izmjeni Odluke o određivanju plaće i drugih prava općinskog načelnika Općine Lovas

8. Usvajanje Prijedloga Odluke o sudjelovanju Općine Lovas u kampanji Grada Vukovara „I ti si Vukovar“

9. Aktivnosti Općine Lovas
10. Razno.
Dnevni red je usvojen jednoglasno.
0. Usvajanje zapisnika s prethodne sjednice Općinskog vijeća
Predsjednik Mario Peulić je otvorio raspravu o usvajanju Zapisnika s prethodne Sjednice.
Nitko se nije javio za riječ.
Prijedlog Zapisnika s 10. sjednice Općinskog vijeća se usvaja. „Za“ usvajanje je glasalo 8 vijećnika.
1. Aktualni sat
Predsjednik Mario Peulić – otvorio točku.
Vijećnik Stjepan Milas se javio za riječ. Postavio je upit vezano za raspravu s prošle sjednice o slikama poginulih, ubijenih i nestalog mještana Općine Lovas.
Načelnica Lea Vidić – odgovorila kako je održala sastanak s članovima lovaskog ogranka Udruge dragovoljaca i veterana Domovinskog rata. Također je iznijela stav Općine Lovas da će se prijedlog Udruge o vraćanju slika na zid vijećnice staviti na raspravu u trenutku kad Udruga o takvom prijedlogu skupi kvorum. Nakon tog sastanka predsjednik Udruge se nije javljao po tom pitanju. Bio je prisutan na koordinaciji udruga, ali nije spominjao ništa po tom pitanju.
2. Usvajanje Prijedloga Odluke o prihvaćanju Obavijesti davatelja usluge o namjeri promjene cjenika obavljanja javne usluge sakupljanja komunalnog otpada na području Općine Lovas
Predsjednik Mario Peulić – otvara točku i daje na raspravu.
Načelnica Lea Vidić – obrazložila kako je davatelj usluge odlučio dignuti cijene, tvrde da su im troškovi prema državi porasli. Predlažu da se fiksni dio cijene poveća s 5,97 (bez PDV-a) eura na 14,60 eura (bez PDV-a).

Ukoliko vijeće ne usvoji ovu točku, davatelj će nastaviti raditi prema dosadašnjim cijenama ili će raskinuti ugovor i plaćati Općini penale. U tom slučaju će se raspisati nova koncesija te izabrati najpovoljniji ponuditelj koji se prijavi. Upitno je koliko ponuditelja bi se moglo javiti i koje cijene bi ponudili.
Prijedlog Odluke o prihvaćanju Obavijesti davatelja usluge o namjeri promjene cjenika obavljanja javne usluge sakupljanja komunalnog otpada na području Općine Lovas se ne usvaja. „Protiv“ usvajanja je glasalo 8 vijećnika.
3. Usvajanje Prijedloga Odluke o raspisivanju Javnog natječaja za zakup poslovnog prostora u vlasništvu Općine Lovas
Predsjednik Mario Peulić – otvorio točku.

Načelnica Lea Vidić – obrazložila kako je jedan poslovni subjekt iskazao interes za zakup prostora za obavljanje gospodarske djelatnosti u „staroj ambulanti“ u Opatovcu. Budući da prostor stoji neiskorišten, predlaže se Općinskom vijeću usvajanje ove odluke kako bi se prostor priveo svrsi, odnosno kako bi se koristio i održavao.
Prijedlog Odluke o raspisivanju Javnog natječaja za zakup poslovnog prostora u vlasništvu Općine Lovas se usvaja. „Za“ usvajanje je glasalo 8 vijećnika.
4. Usvajanje Prijedloga Odluke o raspisivanju Javnog natječaja za zakup poljoprivrednog zemljišta u vlasništvu Općine Lovas
Predsjednik Mario Peulić – otvorio točku.
Načelnica Lea Vidić – obrazložila. Predložila da se početna cijena uskladi s početnom cijenom zakupa zemljišta u vlasništvu RH.
Predsjednik Mario Peulić – predložio da se da prednost dosadašnjim zakupnicima.

Predsjednik Mario Peulić – dao na glasanje prijedlog odluke s usvojenim navedenim komentarima.

Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Lovas se usvaja. „Za“ usvajanje je glasalo 8 vijećnika.

5. Usvajanje Prijedloga Odluke o financiranju radnih bilježnica i pripadajućih materijala za učenike Osnovne škole „Lovas“ za školsku godinu 2026./2027.
Predsjednik Mario Peulić – otvorio točku.

Načelnica Lea Vidić – obrazložila.

Predsjednik Mario Peulić – dao na glasanje prijedlog odluke s iznosom od 8.000,00 eura.

Prijedlog Odluke o poništenju Odluke o financiranju  radnih bilježnica i pripadajućih materijala za učenike Osnovne škole „Lovas“ za školsku godinu 2026./2027. se usvaja. „Za“ usvajanje je glasalo 8 vijećnika.

6. Usvajanje Prijedloga Odluke o idejnom likovnom rješenju grba i zastave Općine Lovas
Predsjednik Mario Peulić – otvorio točku.

Načelnica Lea Vidić – obrazložila.

Predsjednik Mario Peulić – otvorio raspravu.
Predsjednik Mario Peulić – daje na glasanje prijedlog idejno likovnog rješenja grba, zastave i počasne zastave prema prijedlozima HERALDIC ART d.o.o. Rijeka (OIB: 29408117654) od 29. svibnja 2026. godine i to:

· Grb – varijanta 1

· Zastava – varijanta 6

· Počasna zastava – varijanta 6

Prijedlog Odluke o idejnom likovnom rješenju grba i zastave Općine Lovas se usvaja. „Za“ usvajanje glasalo 8 vijećnika.

7. Usvajanje Prijedloga Odluke o izmjeni Odluke o određivanju plaće i drugih prava općinskog načelnika Općine Lovas
Predsjednik Mario Peulić – otvorio točku. Obrazložio kako je Općina Lovas isplaćivala naknadu plaće bivšoj načelnici. Budući da su sve naknade isplaćene, otvorio se prostor da se plaća Općinskoj načelnici vrati kako je bila.
Načelnica Lea Vidić – istaknula kako su zatečeni dugovi isplaćeni, smanjena naknada jer je ispunjeno pravo bivše načelnice za naknadu plaće. S obzirom na navedeno u Proračunu je otvoren prostor za povećanje plaće. U međuvremenu su i svim službenicima povećane plaće.
Prijedlog Odluke o izmjeni Odluke o određivanju plaće i drugih prava općinskog načelnika Općine Lovas se usvaja. „Za“ usvajanje je glasalo 8 vijećnika.

8. Usvajanje Prijedloga Odluke o sudjelovanju Općine Lovas u kampanji Grada Vukovara „I ti si Vukovar“
Predsjednik Mario Peulić – otvorio točku.

Načelnica Lea Vidić – obrazložila.

Predsjednik Mario Peulić – otvorio raspravu.

Predsjednik Mario Peulić – daje na glasanje pristanak za sudjelovanje u kampanji, i ovlašćivanje Općinske načelnice na prihvaćanje paketa od 3.000 EUR-a ili 5.000 EUR-a

Prijedlog Odluke o sudjelovanju Općine Lovas u kampanji Grada Vukovara „I ti si Vukovar“ se usvaja. „Za“ usvajanje je glasalo 8 vijećnika.

9. Aktivnosti Općine Lovas
Predsjednik Mario Peulić – otvorio točku.

Načelnica Lea Vidić – izvijestila prisutne o aktivnostima od posljednje sjednice, kako slijedi:

· Prihvaćene 2 projektne prijave Ministarstvu demografije i useljeništva – opremanje kuhinje u vrtiću i opremanje nogometnog igrališta u Lovasu

· Potpisan ugovor o izgradnji II. faze biciklističke staze

· Društveni dom Lovas – nabava za radove je na savjetovanju na EOJN

· Sanacija odlagališta otpada – priprema se projektna prijava za FZOEU

· Prijavljen je projekt u suradnji s DVD-om na natječaj Zaklade „Hrvatska za djecu“

· podijeljene su uplatnice za komunalnu naknadu
· uskoro će biti podijeljene i uplatnice za grobnu naknadu

· preko ljeta se planira rješenja o komunalnoj naknadi uskladiti sa stvarnim stanjem na terenu

· prijedlog Pravilnika o provedbi postupaka jednostavne nabave je objavljen na Savjetovanju sa zainteresiranom javnošću

· planira se urediti način sazivanja i odlučivanja zbora mještana

· Povjerenstvo za procjenu šteta od prirodne nepogode sastalo se po pitanju zaoranih poljskih puteva i na temu čestice br. 593 u k.o. Opatovac, koja je u vlasništvu RH
· Danas održan sastanak s udrugama s područja Općine – planovi za Dane udruga te aktivnosti tijekom ljeta i planiranje Miholjskih dana
10. Razno
Predsjednik Mario Peulić – otvorio točku.

Zamjenica Predsjednika Minja Pavličić – predlaže pokretanje inicijative mještana za traženje pomoći od države i/ili vojske za saniranje ruševnih kuća.
Predsjednik Mario Peulić – zahvalio se prisutnima na odazivu i radu te zatvorio sjednicu.
Sjednica je završila u 20.10 sati.

ZAPISNIK SASTAVILA:                                                 ZAPISNIK OVJERAVA:

Pročelnica




                    Predsjednik Općinskog Vijeća

Mirka Latas   

